ระเบียบกรมสรรพสามิตระเบียบกรมสรรพสามิตว่าด้วยหลักเกณฑ์วิธีการ และเงื่อนไขในการเติมสาร Markerในน้ำมันดีเซลหมุนเร็ว(ฉบับที่ ๒)พ.ศ.๒๕๔๖ โดยที่เป็นการสมควรกำหนดหลักเกณฑ์วิธีการ และเงื่อนไขในการเติมสาร Marker ในน้ำมันดีเซลหมุนเร็วเพื่อให้สามารถตรวจสอบได้ว่าเป็นสินค้าน้ำมันดีเซลหมุนเร็วที่ขอรับยกเว้นหรือคืนภาษีเพื่อส่งออกนอกราชอาณาจักรอาศัยอำนาจตามความในข้อ๕ วรรคสาม แห่งกฎกระทรวง ฉบับที่ ๓๒ (พ.ศ.๒๕๔๒) ออกตามความในพระราชบัญญัติภาษีสรรพสามิต พ.ศ.๒๕๒๗ ว่าด้วยการยกเว้นหรือคืนภาษีหรือลดอัตราภาษีสำหรับสินค้าที่ส่งออกนอกราชการอาณาจักรและการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษี ประกอบกับข้อ ๗วรรคสาม และข้อ ๒๗ วรรคสอง แห่งระเบียบกรมสรรพสามิตว่าด้วยการยกเว้นหรือคืนภาษีหรือลดอัตราภาษี สำหรับสินค้าที่ส่งออกนอกราชอาณาจักรตามมาตรา ๑๐๐ และการขอรับคืนหรือยกเว้นภาษีสำหรับสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีตามมาตรา ๑๐๒ พ.ศ. ๒๕๔๒อธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยหลักเกณฑ์ วิธีการและเงื่อนไขในการเติมสาร Marker ในน้ำมันดีเซลหมุนเร็ว(ฉบับที่ ๒) พ.ศ.๒๕๔๖ข้อ ๒[๑] ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิกความในข้อ ๔แห่งระเบียบกรมสรรพสามิต ว่าด้วยหลักเกณฑ์ วิธีการ และเงื่อนไขในการเติมสาร Markerในน้ำมันดีเซลหมุนเร็ว พ.ศ. ๒๕๔๓และให้ใช้ความต่อไปนี้แทนข้อ ๔ ในระเบียบนี้สาร Marker หมายถึงสารซูดาน มาร์คเกอร์ เอ ๗๗/๒๕๐ (Sudan Marker A๗๗/๒๕๐)และหรือสาร Marker Unimark ๑๕๒๐ DBSน้ำมันดีเซลหมุนเร็วหมายถึงน้ำมันดีเซลหมุนเร็วที่ขอยกเว้นหรือคืนภาษีหรือลดอัตราภาษีในกรณีที่ส่งออกนอกราชอาณาจักรตามมาตรา ๑๐๐ หรือกรณีที่เติมในเรือไปต่างประเทศที่มีขนาดเกินกว่าห้าร้อยตันกรอสส์ซึ่งเจ้าพนักงานศุลกากรได้ปล่อยให้ไปต่างประเทศแล้ว ตามมาตรา ๑๐๒ (๔)แห่งพระราชบัญญัติภาษีสรรพสามิต พ.ศ.๒๕๒๗ข้อ ๔ ให้ยกเลิกความในข้อ ๑๐ แห่งระเบียบกรมสรรพสามิตว่าด้วยหลักเกณฑ์ วิธีการ และเงื่อนไขในการเติมสาร Marker ในน้ำมันดีเซลหมุนเร็วพ.ศ. ๒๕๔๓และให้ใช้ความต่อไปนี้แทนข้อ ๑๐ การตรวจสอบสาร Marker ในน้ำมันดีเซลหมุนเร็วให้เจ้าพนักงานสรรพสามิตปฏิบัติตามคู่มือการใช้เครื่องมือ Near Infra Red สำหรับตรวจสอบสารซูดานมาร์คเกอร์ เอ ๗๗/๒๕๐ และ เครื่องมือ UV Visible (HACHColorimeter II) สำหรับการตรวจสอบสาร Marker Uninark ๑๕๒๐DBS ท้ายระเบียบนี้๑๐.๑ในการตรวจสอบสาร Marker โดยใช้เครื่องมือ Near Infra Red๑๐.๑.๑หากวัดค่าได้ตั้งแต่ ๘.๐ หน่วยขึ้นไป ให้ถือว่าน้ำมันดีเซลหมุนเร็วดังกล่าวได้เติมสารMarker เป็นไปตามสัดส่วนที่กรมสรรพสามิตกำหนด๑๐.๑.๒หากวัดค่าได้เกินกว่า ๑.๓ หน่วย แต่ไม่ถึง ๘.๐หน่วย ให้ถือว่าน้ำมันดีเซลหมุนเร็วดังกล่าวเติมสาร Marker ไม่เป็นไปตามสัดส่วนที่กรมสรรพสามิตกำหนดโดยให้ดำเนินการตรวจสอบข้อเท็จจริงก่อนการยกเว้นหรือคืนภาษีสรรพสามิตต่อไป๑๐.๑.๓หากวัดค่าได้ไม่เกินกว่า ๑.๓ หน่วยให้ถือว่าน้ำมันดีเซลหมุนเร็วดังกล่าวไม่ได้เติมสารซูดาน มาร์เกอร์ เอ ๗๗/๒๕๐(Sudan Marker A๗๗/๒๕๐) และไม่ได้รับสิทธิในการยกเว้นหรือคืนภาษีสรรพสามิต๑๐.๒ในการตรวจสอบสาร Marker โดยใช้เครื่องมือ UV Visivle (HACHColorimeter II)๑๐.๒.๑หากวัดค่าได้ตั้งแต่ ๓๒ หน่วยขึ้นไปให้ถือว่าน้ำมันดีเซลหมุนเร็วดังกล่าวได้เติมสาร Marker เป็นไปตามสัดส่วนที่กรมสรรพสามิตกำหนด๑๐.๒.๒หากวัดค่าได้เกินกว่า ๕ หน่วย แต่ไม่ถึง ๓๒ หน่วย ให้ถือว่าน้ำมันดีเซลหมุนเร็วดังกล่าวเติมสารMarker ไม่เป็นไปตามสัดส่วนที่กรมสรรพสามิตกำหนดโดยให้ดำเนินการตรวจสอบข้อเท็จจริงก่อนการยกเว้นหรือคืนภาษีสรรพสามิตต่อไป๑๐.๒.๓หากวัดค่าได้ไม่เกินกว่า ๕ หน่วยให้ถือว่าน้ำมันดีเซลหมุนเร็วดังกล่าวไม่ได้เติมสาร Marker Unimark ๑๕๒๐DBS และไม่ได้รับสิทธิในการยกเว้นหรือคืนภาษีสรรพสามิตประกาศณ วันที่ ๒๓ ธันวาคม พ.ศ. ๒๕๔๖สถิตย์ ลิ่มพงศ์พันธุ์อธิบดีกรมสรรพสามิตมัตติกา/พิมพ์๓พฤษภาคม ๒๕๔๗ทรงยศ/ศุภสรณ์/ตรวจ๑๗พฤษภาคม ๒๕๔๗A+B[๑] รก.๒๕๔๗/๗ง/๔๗/๒๒ มกราคม ๒๕๔๗